আফগানিস্তানের ভূগোল
আফগানিস্তান এশিয়া মহাদেশের কেন্দ্রে, ইরানীয় মালভূমির ওপর অবস্থিত একটি দেশ। দেশটির আয়তন ৬৪৭,৫০০ বর্গকিলোমিটার। দেশটি স্থলবেষ্টিত ও পর্বতময়। হিন্দু কুশ পর্বতমালার অধিকাংশই এই দেশে অবস্থিত। দেশটিতে চারটি প্রধান নদী আছে: আমু দরিয়া, হারি রুদ, কাবুল নদী এবং হেলমন্দ নদী।
আফগানিস্তানে ইসলাম
ইসলাম আফগানিস্তানের সরকারি রাষ্ট্রীয় ধর্ম, দেশটির জনসংখ্যার প্রায় ৯৯.৭% মুসলিম। এর মধ্যে ৯০ শতাংশ মুসলিম সুন্নী, যারা হানাফি মাযহাব অনুসরণ করে। বাকি ১০ শতাংশ মুসলমান শিয়া মতাদর্শী। বেশির ভাগ শিয়া টুইলভার শাখার অনুসারী এবং গুটিকয়েক শিয়া ইসমাইলিজম অনুসরণ করে।